Skipulagsstjóri

Birgir H. Sigurðsson

Fannborg 2

200 Kópavogur

**Efni: Athugasemdir vegna tillögu um landnýtingu efst á Nónhæð**

Samkvæmt drögum að Aðalskipulagi Kópavogs 2012-2024 er tillaga um að breyta landnotkun efst á Nónhæð. Miðað við gildandi aðalskipulag Aðalskipulag Kópavogs 2000-2012 eru eftirfarandi tillögur gerðar um landnotkun efst á Nónhæð:

1. Að svæði, sem nú er fyrir þjónustustofnanir, verði breytt í svæði fyrir íbúðabyggð.

2. Að svæði, sem nú er fyrir opið svæði til sérstakra nota, verði breytt í svæði fyrir íbúðabyggð.

3. Að svæði, sem nú er fyrir aðalgöngustíga , verði breytt í svæði fyrir íbúðabyggð.

Ég geri alvarlegar athugasemdir við þessar tillögur um landnotkun efst á Nónhæð. Svæðið efst á Nónhæð er skipulagt sem grænt svæði að stórum hluta ásamt hóflegum þjónustu­byggingum, verður allt tekið undir íbúðabyggingar. Ég tel þær úr öllu hófi. Ég tel að þessar tillögur geti ekki talist breyting heldur eru þetta tillögur um að kollvarpa núverandi skipulagi landnotkunar efst á Nónhæð.

Í greinargerð með drögum að Aðalskipulagi Kópavogs 2012-2024 kemur fram að gert er ráð fyrir um 100 íbúðum efst á Nónhæð. Á uppdrætti, sem var kynntur hverfaráði 8. október 2012, kemur fram að gert er ráð fyrir:

1. Um 100 íbúða byggð efst á Nónhæð.
2. Fjölbýlishúsi þar sem nú er bensínafgreiðsla.
3. Fjölbýlishúsi þar sem nú er leiksvæði barna.

Ég tel augljóst að með tillögum, sem kollvarpa skipulagi landnotkunar efst á Nónhæð, sé ætlunin að greiða fyrir deiliskipulagi sem leiðir meðal annars til þess að:

* **Kópavogsbúar tapa opnu svæði á Nónhæð** sem fyrirheit eru um í gildandi deiliskipulagi og útgefnu efni sem t.d. er birt á vefslóðinni http://www.kopavogur.is/files/utivistarsvaediKopavogs.pdf. Tilfinnanlegast er tapið fyrir íbúa í Nónhæð, leikskólabörnin og börn íbúa í Nónhæð sem tapa leikvæðum.
* **Álag á umferðarmannvirki eykst umtalsvert og leggst við umferð** annarra íbúa og foreldra leikskólabarna. Umferðarmannvirkin eru hönnuð miðað við 30 km hámarkshraða. Á álagstímum tel ég augljósa hættu á umferðartöfum.
* **Álag á veitur eykst á álagstíma** annarra íbúa. Ég dreg í efa að veitur í Nónhæð séu hannaðar fyrir samlegðaráhrif eins og þessi.

Undirritað í Kópavogi þann: \_\_\_\_\_/\_\_\_\_\_

Virðingarfyllst:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_kt: \_\_\_\_\_\_\_\_\_\_\_\_\_\_\_\_\_\_\_\_\_\_

Til heimilis í:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_